Krišjāņa Valdemāra iela (Rīga)
Šis raksts ir par ielu Rīgā. Par citām jēdziena Krišjāņa Valdemāra iela nozīmēm skatīt nozīmju atdalīšanas lapu. Krišjāņa Valdemāra iela ir maģistrālā Rīgas iela, kas atrodas Daugavas abos krastos, Āgenskalna, Ķīpsalas, Vecrīgas, Centra un Brasas apkaimēs. Krišjāņa Valdemāra iela sākas krustojumā ar Slokas un Kalnciema ielām un beidzas krustojumā ar Skanstes un Upes ielām. Ielas kopējais garums ir 5315 metri un tā sastāv no 2—6 braukšanas joslām. Krišjāņa Valdemāra iela pāri Daugavai iet pa Vanšu tiltu.